Kreis Rodenborg

De Kreis Rodenborg weer von 1885 bet 1977 en Landkreis mit Seet in Rodenborg. He leeg bet 1946 in de prüüßsche Provinz Hannover, denn in Neddersassen.

 Geografie 

In’n Noorden leeg vör 1932 de Kreis Zeven un in’n Noordoosten de Kreis Horborg. In’n Oosten weer de Kreis Soltau un in’n Süüden de Kreis Fambossel. In’n Süüdwesten leeg de Kreis Veern un in’n Westen de Kreis Achem.

Stand 1977 leeg in’n Noorden de Landkreis Bremervöör un in’n Noordoosten de Landkreis Horborg. In’n Oosten weer de Landkreis Soltau, in’n Süüden de Landkreis Fambossel un in’n Süüdwesten leeg de Landkreis Veern.

 Geschicht 

De Kreis Rodenborg is an’n 1. April 1885 ut dat Amt Rodenborg un de Gemeen Fintel ut dat Amt Soltau billt worrn.

Bi de Kreisreform to’n 1. Oktober 1932 is de Kreis denn meist unverännert bleven un hett bloot de Gemeen Lauenbrüch ut’n Kreis Horborg tokregen.

Na’n Tweten Weltkrieg hett de Landkreis an’n 25. Januar 1955 en Patenschop för den Landkreis Angerborg övernahmen, de vondaag to Polen höört un ut den de düütschen Bewahners verdreven worrn sünd.

An’n 1. März 1974 is de Gemeen Kettenborg, de vörher to’n Landkreis Fambossel höört hett, Deel von de Gemeen Visselhöövd in’n Landkreis Rodenborg worrn.

Bi de Kreisreform 1977 sünd denn de Landkreis Rodenborg un de Landkreis Bremervöör to’n ne’en Landkreis Rodenborg tohoopleggt worrn.

 Naam 

Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von Kreis Rodenborg op Landkreis Rodenborg ännert.

De Kreis hett över de Tied verscheden Naamstosätz hatt, üm em von’n Landkreis Rotenburg (Fulda) to ünnerscheden, de op Hoochdüütsch ans den sülven Naam harr. Bet 1938 hett he dorüm Kreis Rotenburg (Hann.) un denn bet 18. Juni 1969 Landkreis Rotenburg in Hannover heten. Düsse Tosätz kemen dorvon, dat de Landkreis in de Provinz Hannover liggen dee. De Landkreis Rotenburg (Fulda) dee in de Provinz Hessen-Nassau liggen un hett dorüm fröher Landkreis Rotenburg in Hessen-Nassau heten. Na’n Tweten Weltkrieg hett dat Preußen un de Provinzen nich mehr geven un dorüm is de Naam 1969 ännert worrn un hett sik nu op den wichtigsten Stroom in’n Landkreis betagen.

 Landrääd 

 Tied  Naam  Partei 1. April 1885–1887  Theodor Lueder   1887–1888  Franz Heidmann (kommissarsch)   1888–1901  Franz Heidmann   1901–1902  Friedrich von Mettenheim (kommissarsch)   1902–1916  Friedrich von Mettenheim   1916–1917  Heinrich von Müller (kommissarsch)   1917–1920  Heinrich von Müller   1920–1921  Armin von Lossow (kommissarsch)   1921–Oktober 1939  Armin von Lossow*   1940–1945  Ernst Drewes*   1946  Adolf Rinck   –1949  Hans Isernhagen  DP 1949–1968  Hinrich Brunckhorst  DP 1968–1975  Helmut Tietje  CDU 1975–1977  Kurt Vajen  CDU

* Nadem von Lossow dat Amt as Landraad in’n Oktober 1939 afgeven hett, hett de Landraad von’n Landkreis Veern, Karl Weber, kommissarsch dat Leid över den Landkreis Rodenborg övernahmen. Drewes weer von 1940 af an formal Landraad, weer aver in’n Kriegsdeenst. Weber hett dorüm noch bet 1943 de Verwaltung von’n Landkreis mit övernahmen.

 Böverkreisdirekters 

 Tied  Naam 1946-1951  Adolf Rinck 8. Juni 1951-31. Dezember 1976  Helmut Janßen

 Auto-Kennteken 

As an’n 1. Juli 1956 de hüdigen Auto-Kenntekens inföhrt worrn sünd, hett de Landkreis dat Teken ROH kregen. An’n 15. Oktober 1970 is dat ne’e Teken ROW inföhrt worrn un ROH is nich mehr nee vergeven worrn.

Dat letzte Kennteken mit ROH is an’n 12. Mai 1995 intagen worrn. Dat Teken ROH is sietdem nich mehr in de Anlaag 1 von de Straßenverkehrs-Zulassungs-Ordnung (StVZO) oplist.

 Inwahnertall 

 Tied 1890 1900 1910 1925 30. Juni 1975 Inwahners 19.642 21.128 25.425 29.171 59.615

 Kultur 

1955 hett de Landkreis en Patenschop för den Kreis Angerborg in Oostprüßen övernahmen. Dat heet, dat de Landkreis sik insett för dat Wohren von de Kultur un Geschicht von de Lüüd, de na’n Tweten Weltkrieg ut’n Kreis Angerborg flücht un verdreven worrn sünd un sik in de Kreisgemeenschop Angerborg tohoopslaten hebbt. As de Landkreis Rodenborg 1977 mit’n Landkreis Bremervöör tohoopleggt worrn is, hett de ne’e Landkreis Rodenborg disse Patenschop övernahmen.

Gemenen
De Gemenen von’n Kreis Rodenborg (Stand 1. Dezember 1910):
 Gemeen Inwahners Gemeen Inwahners Gemeen Inwahners Gemeen InwahnersAbbendörp 131Ahusen 430Badlsdörp 306Bleckwedel 214Boitzen 273Bookholt 195Bootel 466Borchel 337Brookel 382Clüversbossel 167Dreßel 93Drögenbossel 86Ebersen 181Evernhusen 42Fintel 1.111Groot Söttmer 745Hassel 79Hassendörp 403Hast 86Heemsbünnen 121Hellweeg 432Helsch 444Hemslingen 516Hetzweeg 180Hiddingen 435Höperhöben 225Horß 313Jeddingen 514Jeersdörp 219Karkwals 585Lürken 91Lütt Söttmer 250Moordörp 58Mulmshoorn 167Nindörp 458Oddingen 239Oostervees 499Reeßen 288Riekenbossel 113Rodenborg 3.760Roosbrook 101Scheeßl 1.556Schwitschen 461Sleßel 109Söhlingen 244Sootel 100Stapel 122Stemmen 493Stuckenbossel 196Süderwals 284Taaken 279Trochel, Goodsbezirk 33Ünnerst 257Vahl 313Veers, Goodsbezirk 73Visselhöövd 2.225Waaschen 379Wehnsen 64Wensbrook 117Westeresch 193Westerholt 337Westervees 436Westerwals 123Winkeldörp 171Wittkopsbossel 206Wittörp 638Wohlsdörp 231Worth 50

Kategorie:Landkreis
Kategorie:Provinz Hannover
Kategorie:Landkreis Rodenborg (Wümm)
Kategorie:Gifft dat nich mehr